32006D0453
L 185/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА И КОМИСИЯТА
от 24 октомври 2005 година
за сключване на протокол към Споразумението за партньорство и сътрудничество между Европейските общности и техните държави-членки, от една страна, и Република Азербайджан, от друга страна, за отчитане на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения, Словашката република към Европейския съюз
(2006/453/ЕО, Евратом)
СЪВЕТЪТ НА ЕВРОПЕЙСКИЯ СЪЮЗ, КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност, и по-специално член 44, параграф 2, последното изречение на член 47, параграф 2 и член 55, член 57, параграф 2, член 71, член 80, параграф 2, членове 93, 94, 133 и 181a във връзка с първото изречение на първа алинея на член 300, параграф 3 от него,
като взеха предвид Договора за създаване на Европейската общност за атомна енергия, и по-специално втория параграф на член 101 от него,
като взеха предвид Договора за присъединяване от 2003 г., и по-специално член 2, параграф 3 от него,
като взеха предвид Акта за присъединяване от 2003 г., и по-специално член 6, параграф 2 от него,
като взеха предвид предложението на Комисията,
като взеха предвид становището на Европейския парламент (1),
като взеха предвид одобрението на Съвета, в съответствие с член 101 от Договора за създаване на Европейската общност за атомна енергия,
като имат предвид, че:
(1)
Протоколът към Споразумението за партньорство и сътрудничество между Европейските общности и техните държави-членки, от една страна, и Република Азербайджан, от друга страна, за отчитане на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения, Словашката република към Европейския съюз беше подписан от името на Европейската общност и държавите-членки на 30 април 2004 г.
(2)
Протоколът следва да бъде прилаган временно от 1 май 2004 г., докато влезе в сила.
(3)
Протоколът следва да бъде сключен,
РЕШИХА:
Член 1
Протоколът към Споразумението за партньорство и сътрудничество между Европейските общности и техните държави-членки, от една страна, и Република Азербайджан, от друга страна, за отчитане на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения, Словашката република към Европейския съюз се одобрява от името на Европейската общност, Европейската общност за атомна енергия и държавите-членки.
Текстът на протокола е приложен към настоящото решение (2).
Член 2
Председателя на Съвета изпраща от името на Европейската общност и нейните държави-членки нотификацията, предвидена в член 4 от протокола. Едновременно с това председателят на Комисията изпраща такава нотификация от името на Европейската общност за атомна енергия.
Съставено в Люксембург на 24 октомври 2005 година.